Godkendelse af regulativ for Gershøj Vandværk
Skrevet den. 9. februar 2017
Lejre Kommune har i henhold til Vandforsyningslovens § 55 stk. 2 godkendt regulativ for Gershøj Vandværk.
Det godkendte regulativ kan ses her.
Klagemyndighed og klagefrist
Afgørelsen kan påklages til Miljø- og Fødevareklagenævnet. Klagefristen er 4 uger efter, at afgørelsen er meddelt eller offentliggjort. Klagefristen udløber den 9. marts 2017.
Hvis du ønsker at klage, skal du klage via Klageportalen, som du finder et link til på forsiden af www.nmkn.dk. Klageportalen ligger på www.borger.dk og www.virk.dk. Du logger på www.borger.dk eller www.virk.dk, ligesom du plejer, typisk med NEM-ID.
Når du klager, skal du betale et gebyr på kr. 500. Du betaler gebyret med betalingskort i Klageportalen.
Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til Lejre Kommune, der har truffet afgørelse i sagen. Lejre Kommune videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.
Hvis du vil indbringe sagen for domstolene, skal det ske inden 6 måneder fra du har modtaget dette brev.